Helen Adamson

Helen Adamson (sündinud 26. jaanuaril 1987 Võrus) on eesti laulja ja sisulooja.

Helen Adamson on lõpetanud ülikooli personalijuhtimise erialal ja töötab LG Electronicsis Helen Adamson. Helen Adamson..

Aastatel 2019–2023 õppis ta pereterapeudiks ja ta loob enesearengu-kogukonda.

Muusikukarjäär
Algusaastad
Lauljana hakkas Helen Adamson esinema 2006. aastal artistinime all Hylene. 2007. aastal ilmus debüütalbum "Täna rikun ma reegleid"Ülo Külm Plaadi(k)arvustus 9. juuni 2007, mille samanimeline singel tõi talle algse tuntuse.

Plaadil on enamasti klubimuusika, edukamad lood on olnud "Vaba kui lind", "Unenäos või ilmsi" ja "Keelatud maa". Viimane on kaver 1997. aasta Eesti euroloost, mille esitas Maarja-Liis Ilus.

Läbimurre looga "Kas tead?"
Üle-eestilise tuntuse saavutas laulja 2010. aastal, kaverdades itaalia laulja Jovanotti (Lorenzo Cherubini) hittloo "A te". Helen kirjutas sellele ise sõnad ja lugu sai pealkirjaks "Kas tead?"Kes on kõige kõvem pulmalaulik? Õhtuleht, 3. august 2011. DJ Whril lõi loole remiksi, millele valmis hiljem ka muusikavideo. Laul pälvis kohe tähelepanu ja sai üheks mängitavamaks looks paljudes Eesti raadiojaamades.

Kaveri reklaam piirdus loo riputamisega YouTube'i, kust eesti muusika huvilised selle ise üles leidsid ja seda sooviloona raadiojaamadelt tellisid, tänu millele kogus ballaad veelgi populaarsustHelen Adamson – seksikas romantik Kroonika, 02 jaanuar 2011.

Raadio Uuno iga-aastases edetabelis Raadio Uuno TOP 100 pälvis "Kas tead?" 73. kohaSiin on 2010. aasta 100 kõige populaarsemat lugu, mille poolt meie kuulajad on hääletanud Raadio Uuno, 2010. Raadio 2 aastahiti valimisel sai lugu 2010. aastal 14. ja 2011. aastal 19. koha.

Ballaad "Nele-Liis" singlina ei ilmunud. Lugu valmis koostöös Marko Margna ja Liana Saareperaga, kes kirjutas selle oma tütre sünnipäevaks ja pakkus seda Helen Adamsonile. Helen on avaldanud ka rütmilise poplaulu "Kui armastus alguse saab"KUULA: Helen Adamsoni uus lugu "Kui armastus alguse saab" Publik, 14. juuni 2011, millele tegid meloodia Mihkel Mattisen ja Timo Vendt ning mille sõnad kirjutas Aapo Ilves. Muusikapalale on loonud remiksi Lenny LaVida. 2011. aasta novembris ilmus koostöös Liis Lassi ja Rick Raskiga singel "Naisena".

2012. aasta juulis ilmus Helenil koostöös Ardi Kaljuveega laul "Me maailm on leekides", mille sõnad kirjutas Helen ise ja viisi Ardi Kaljuvee.

2012. aasta detsembris ilmus koostöös ansambliga Soul Militia singel "Ausus". "Ausus" on kaver Billy Joeli "Honestyst", mille eestikeelse versiooni salvestas 1982. aastal Jaak Joala. Loo miksis produtsent Rob Montes, kes on koostööd teinud maailma tippudega ja produtseerinud muu hulgas Dr. Dre albumi "Detox".

Jaanuaris 2013 ilmus koostöös Ardi Kaljuveega laul "Sinuga koos" (sõnad Helen Adamson, viis Ardi Kaljuvee). Loo produtsent oli Timo Vendt.

Debüütalbum
2014. aastal hakkas Helen Adamson koostama debüütalbumit ja alustas koostööd produtsent Robert Stanley Montesega, kes on Hollywoodis hinnatud produtsent ja teinud koostööd staaridega nagu Katy Perry, Justin Timberlake, Whitney Houston, Stevie Wonder jpt. Paari plaadil ilmunud loo kaasautor on maailmakuulus muusik ja produtsent Michael Baker. Baker oli 18 aastat Whitney Houstoni muusikaline juht ja tema bändi trummar, samuti oli ta Aretha Franklini muusikaline juht ja mängis paljude tuntud muusikute (sh Michael Jacksoni) saatebändis.

2014. aasta märtsis ilmunud Helen Adamsoni debüütalbumi esiksingli "Once in a lifetime" autorid on Helen Adamson, Robert Stanley Montes ja Kaido Põldma. Loo video on tehtud one-shot-võttega, erilise võttena toimuvad koreograafia ja tants põrandal.

Juunis 2014 ilmus debüütplaadilt teine singel "Burn". Loo autorid on Helen Adamson, Robert Stanley Montes, Kaido Põldma ja Lana Shea Walling. Loos teeb kaasa Los Angelese räppar ja laulja Lana Shea. Loole ilmus ka video. Nii lugu kui video kajastavad emotsioone, mida laulja varem kuulajatele näidanud polnud.

Septembris 2014 ilmus kolmas singel "Sing it", mis saavutas suure menu. Muusikavideoga alustati koolikiusamisvastast kampaaniat, millega teavitati noori ühiskonnas levivast probleemist.

Kevadel 2015 ilmus neljas singel "Dedication" ning sügisel viies ja viimane singel plaadilt "Mirror mirror".

Diskograafia
Singlid
 "Kas tead" (2010)
 "Kui armastus alguse saab" (2011)
 "Naisena" (2011)
 "Me maailm on leekides" (2012)
 "Ausus" (2012) koostöös ansambliga Soul Militia
 "Sinuga koos" (2013)
 "Once in a lifetime" (2014)
 "Burn" ft. Lana Shea (2014)
 "Sing it" (2014)
 "Dedication" (2015) albumilt "Helen Adamson"
 "Mirror mirror" (2015) albumilt "Helen Adamson"

Albumid
 "Täna rikun ma reegleid" (2007, artistinimega Hylene)
 "Helen Adamson" (2014)

 Isiklikku 
Helen Adamsoni elukaaslane on alates 2021. aastast Rene Lõhmus. Nad tutvusid 2019. aastal. 2024. aastal sündis neile tütar.

Ta on põdenud depressiooni, kannatanud ärevuse ja toitumishäire all.Kristiina Tilk, "Helen Adamson: ma ei rääkinud perele oma depressioonist ‒ nad kuulsid sellest Kroonikast", Õhtuleht, 10. oktoober 2021 (vaadatud 13.11.2024)Katharina Toomemets, "Helen Adamson teismeea toitumishäirest: sõin veega immutatud vatti ja proovisin toitu välja oksendada", Õhtuleht, 14. august 2020 (vaadatud 13.11.2024)Maily Mau, "HELEN ADAMSON: „Olen mõelnud ja tundnud, et ei taha elada, sest elu tundub mõttetu.“", Õhtuleht, 27. oktoober 2017 (vaadatud 13.11.2024)

Viited

Välislingid
 Kuula: Helen Adamson ja Soul Militia avaldasid loo, elu24, 12. detsember 2012

Kategooria:Eesti lauljad
Kategooria:Sündinud 1987